|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **6.** |
| **Mjesto i datum izvođenja aktivnosti:** |  | **Redni broj sata** | **5.** |
| **Nastavna tema:** | **Izrada jelovnika prema godišnjim dobima u skladu s podnebljem** | **Broj sati izvedbe:** | **1** |
| **Sadržaj koji se obrađuje:** | **Prehrana** |
| **Očekivanja međupredmetnih tema** | | | |
| A.3.2.A Opisuje pravilnu prehranu i prepoznaje neprimjerenost redukcijske dijete za dob i razvoj.  A.3.2.B Opisuje nutritivni sastav procesuiranih namirnica i pravilno čita njihove deklaracije.  A.3.2.C Opisuje važnost i način prilagođavanja prehrane godišnjem dobu i podneblju.  osr A 3.3. Razvija osobne potencijale.  uku A.3.1.Upravljanje informacijama. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  uku A.3.3. Kreativno mišljenje. Učenik kreativno djeluje u različitim područjima učenja. | | | |
| **Ključni pojmovi:** | pravilna prehrana, tradicijska jela, jelovnik | | |
| **Potrebno pripremiti:** | pisaći pribor, papir, po jedan papir u zelenoj, žutoj, smeđoj i bijeloj boji ovisno o godišnjem dobu, predložak tablice – Prilog 1, primjer jelovnika – Prilog 2 | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica daje zadatak opisati podneblje u kojem učenici/učenice žive unoseći podatke u tablicu. Prilog 1. Proziva nekoliko učenika/učenica te uspoređuje odgovore i oblikuje zaključke o najčešćim biljnim i životinjskim vrstama koje se koriste u prehrani danoga podneblja. Odgovore unosi na zato predviđeni papir, postavljen na ploču, u zelenoj boji za proljeće, žutoj za ljeto, smeđoj za jesen i bijeloj za zimu (ovisno o godišnjem dobu).  **Središnji dio**  Razrednik/razrednica podijelit će učenike/učenice u 5 skupina prema broju obroka i međuobroka. Svaka skupina izradit će jelovnik za zadani obrok kombinirajući namirnice koje pripadaju njihovom podneblju, a za godišnje doba u kojem se trenutačno nalaze.   * skupina – prvi jutarnji obrok * skupina – prijepodnevna užina * skupina – ručak * skupina – popodnevna užina * skupina – večera   **Završni dio**  Razgovorom u završnom dijelu učenike treba navesti na zaključak o potrebi očuvanja tradicijskih jela kraja u kojem žive i zamoliti ih da pronađu tradicionalne recepte za pripremu jela toga kraja te da ih predstave na sljedećem satu razrednika. | | | |

**Prilog 1**

|  |  |  |  |
| --- | --- | --- | --- |
| **Podneblje u kojem živi**  **npr. kontinentalno** | **Trenutno godišnje**  **doba** | **Najčešće biljne vrste moga kraja koje se u ovom godišnjem dobu koriste za prehranu ljudi** | **Najčešće životinjske vrste moga kraja koje se u ovom godišnjem dobu koriste za prehranu ljudi** |
|  |  |  |  |